CELEX: E2018J0002
Language: mt
Date: 2019-05-14 00:00:00
Title: Sentenza tal-Qorti tal-14 ta’ Mejju 2019 fil-Kawża E-2/18 C v Concordia Schweizerische Kranken- und Unfallversicherung AG, Landesvertretung Liechtenstein (Ir-Regolament (KE) Nru 883/2004 — Artikolu 24 — Pensjonant residenti barra l-Istat kompetenti — Benefiċċji in natura fil-post ta’ residenza — Proċedura ta’ rimborż)

19.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 315/3
            
         
      SENTENZA TAL-QORTI
      tal-14 ta’ Mejju 2019
      fil-Kawża E-2/18
      C
      v
      Concordia Schweizerische Kranken- und Unfallversicherung AG, Landesvertretung Liechtenstein
      
         (Ir-Regolament (KE) Nru 883/2004 — Artikolu 24 — Pensjonant residenti barra l-Istat kompetenti — Benefiċċji in natura fil-post ta’ residenza — Proċedura ta’ rimborż)
      
      (2019/C 315/04)
      Fil-Kawża E-2/18, C v Concordia Schweizerische Kranken- und Unfallversicherung AG, Landesvertretung Liechtenstein – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja mill-Qorti tal-Prinċipat tal-Liechtenstein (Fürstliches Landgericht) rigward l-interpretazzjoni tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali, Páll Hreinsson, il-President, Per Christiansen, l-Imħallef Relatur, u Bernd Hammermann, Imħallfin, qatgħu s-sentenza fl-14 ta’ Mejju 2019, li l-parti operattiva tagħha hija kif ġej:
      
                  1.
               
               
                  Meta pensjonant ma jkunx intitolat għal benefiċċji in natura fl-Istat ta’ residenza fiż-ŻEE, minħabba l-fatt li l-benefiċċji jaqgħu barra mill-ambitu tas-sistema tas-sigurtà soċjali tiegħu, il-pensjonant huwa intitolat, bis-saħħa tal-Artikolu 24(1) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali, li jirċievi benefiċċji in natura bi spiża tal-istituzzjoni kompetenti fl-Istat taż-ŻEE li skont il-leġiżlazzjoni tiegħu titħallas il-pensjoni.
               
            
                  2.
               
               
                  Il-pensjonant għandu dritt li jippreżenta pretensjonijiet għal rimborż direttament lill-istituzzjoni kompetenti fl-Istat taż-ŻEE li skont il-leġiżlazzjoni tiegħu tkun titħallas il-pensjoni, b’mod partikolari, iżda mhux biss, jekk ikun ġie miċħud rimborż mill-Istat ta’ residenza. F’konformità mal-Artikolu 22(1) tar-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali u l-Artikolu 76(4) tar-Regolament (KE) Nru 883/2004, jekk l-istituzzjoni kompetenti ma tipprovdix lill-pensjonant b’informazzjoni dwar il-proċedura li għandha tiġi segwita, dan ma għandux jaffettwa b’mod negattiv id-drittijiet tal-pensjonant fir-rigward tal-istituzzjoni.